title: कंप्यूटर
text: कंप्यूटर (आरू नाम - संगणक, कंप्यूटर, परिकलक) वस्तुतः एगो अभिकलक यंत्र (programmable machine) छेकै जे देलौ गेलो गणितीय आरू तार्किक संक्रिया सीन क क्रम सँ स्वचालित रूप सँ करै मँ सक्षम छै । एकरा अंक गणितीय, तार्किक क्रिया सिनी आरू दोसरौ बहुत्ते प्रकार के गणना सिनी क सटीकता सँ पूरा करै लेली योजनाबद्ध तरीकाँ सँ निर्देशित करलौ जाबै सकै छै । चूंकि कोय भी कार्य योजना क पूरा करै लेली निर्देशो के क्रम बदललो जाबै सकै छै, ऐ लेली सँ एक सँ जादा तरह के कार्यवाही क अंजाम दियै सकै छै। ई निर्देशन क ही कम्प्यूटर प्रोग्रामिंग कहै छै आरू संगणक कम्प्यूटर प्रोग्रामिंग भाषा के मदद सँ उपयोगकर्ता के निर्देशो क समझै छै। यांत्रिक संगणक दशकों सँ मौजूद छेलै मतरकि आयकल अभिकलित्र सँ आशय मुख्यतः बीसमो सदी के मध्य मँ विकसित होलो विद्दुत चालित अभिकलित्र सँ छै । तबे सँ अखनी तलक ई आकार मँ क्रमशः छोटो आरू संक्रिया केरो दृष्टि सँ अत्यधिक समर्थ होतें गेलो छै। अबै अभिकलक घड़ी के अन्दर समाबै सकै छै आरू विद्दुत कोष सँ चलैलो जाबै सकै छै। निजी अभिकलक केरो विभिन्न रूप जेना कि सुवाह्य संगणक, टैबलेट आरनि रोजमर्रा केरो जरूरत बनी गेलो छै।